[pic] | EIROPAS KOPIENU KOMISIJA | Briselē, 25.11.2005 COM(2005) 601 galīgā redakcija 2005/0230 (ACC) Priekšlikums PADOMES LĒMUMS par nolīguma noslēgšanu vēstuļu apmaiņas veidā starp Eiropas Kopienu un Taizemi saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks (iesniegusi Komisija) PASKAIDROJUMA RAKSTS 1. Padome 2003. gada 26. jūnijā pilnvaroja Komisiju paziņot PTO, ka Eiropas Kopiena plāno grozīt koncesijas par produktiem ar HS kodiem 1006 20 (lobīti rīsi), 1006 30 (slīpēti rīsi, kas iekļauti GATT 1994 pievienotajā Eiropas Kopienas CXL grafikā). Eiropas Kopiena 2003. gada 2. jūlijā attiecīgi paziņoja PTO par savu nodomu grozīt atsevišķas koncesijas EK CXL grafikā. 2. Komisija, apspriežoties ar komiteju, kas izveidota ar Līguma 133. pantu, ir risinājusi sarunas attiecībā uz Padomes izdotajām sarunu direktīvām. Komisijai ir notikušas sarunas ar Amerikas Savienotajām Valstīm, kas ir produkta ar HS kodu 1006 20 (lobīti rīsi) galvenā piegādātāja un produkta ar HS kodu 1006 30 (slīpēti rīsi) svarīga piegādātāja, ar Taizemi, kas ir produkta ar HS kodu 1006 30 (slīpēti rīsi) galvenā piegādātāja un produkta ar HS kodu 1006 20 (lobīti rīsi) svarīga piegādātāja, un ar Indiju un Pakistānu, kas abas ir produkta ar HS kodu 1006 20 (lobīti rīsi) svarīgas piegādātājas. 3. Ar 2004. gada 11. augusta Padomes Lēmumu 2004/617/EK un Padomes Lēmumu 2004/618/EK Kopienas vārdā ir apstiprināti nolīgumi ar Indiju un Pakistānu. Ar Padomes 2004. gada 11. augusta Lēmumu 2004/619/EK ir noteikta jauna tarifu likme lobītiem un slīpētiem rīsiem. Ar Padomes 2005. gada 21. jūnija Lēmumu 2005/476/EK ir apstiprināts nolīgums ar Amerikas Savienotajām Valstīm. 4. Ar šo priekšlikumu Padome tiek aicināta apstiprināt nolīgumu vēstuļu apmaiņas veidā starp Eiropas Kopienu un Taizemi. Ar to tiek noslēgtas sarunas saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks. 5. Lai izdarītu vajadzīgos grozījumus Padomes Regulā (EK) Nr. 1785/2003, ir vajadzīgs Eiropas Parlamenta atzinums, tādēļ jāparedz Komisijai ieviest vajadzīgos pārejas pasākumus. Lai nodrošinātu šā nolīguma piemērošanu no 2005. gada 1. septembra, šis lēmums dod Komisijai iespēju atkāpties no Regulas (EK) Nr. 1785/2003 prasībām pārejas laikā, t.i., līdz grozījumu stājušās spēkā, bet ne vēlāk par 2006. gada 30. jūniju. Šis ir Padomes Lēmumos 2004/617/EK, 2004/618/EK, 2004/619/EK un 2005/476/EK paredzētais datums. Komisija iespējami drīz iesniegs priekšlikumu par vajadzīgajiem grozījumiem. 2005/0230 (ACC) Priekšlikums PADOMES LĒMUMS par nolīguma noslēgšanu vēstuļu apmaiņas veidā starp Eiropas Kopienu un Taizemi saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Padome 2003. gada 26. jūnijā pilnvaroja Komisiju sākt sarunas saskaņā ar GATT 1994 XXVIII pantu ar mērķi grozīt atsevišķas koncesijas rīsiem. Eiropas Kopiena 2003. gada 2. jūlijā attiecīgi paziņoja PTO par savu nodomu grozīt atsevišķas koncesijas EK CXL grafikā. (2) Komisija, apspriežoties ar komiteju, kas izveidota ar Līguma 133. pantu, ir risinājusi sarunas attiecībā uz Padomes izdotajām sarunu direktīvām. (3) Komisijai ir notikušas sarunas ar Amerikas Savienotajām Valstīm, kas ir produkta ar HS kodu 1006 20 (lobīti rīsi) galvenā piegādātāja un produkta ar HS kodu 1006 30 (slīpēti rīsi) svarīga piegādātāja, ar Taizemi, kas ir produkta ar HS kodu 1006 30 (slīpēti rīsi) galvenā piegādātāja un produkta ar HS kodu 1006 20 (lobīti rīsi) svarīga piegādātāja, un ar Indiju un Pakistānu, kas abas ir produkta ar HS kodu 1006 20 (lobīti rīsi) svarīgas piegādātājas. (4) Kopienas vārdā ir apstiprināti nolīgumi ar Indiju un Pakistānu attiecīgi ar Padomes Lēmumu 2004/617/EK[1] un Padomes Lēmumu 2004/618/EK[2]. Ar Padomes Lēmumu 2004/619/EK[3] ir noteikta jauna tarifu likme lobītiem rīsiem (KN kods 1006 20) un slīpētiem rīsiem (KN kods 1006 30). Nolīgums ar Amerikas Savienotajām Valstīm ir apstiprināts ar Padomes Lēmumu 2005/476/EK[4]. (5) Tagad Komisija ir veiksmīgi apspriedusies par nolīgumu vēstuļu apmaiņas veidā starp Eiropas Kopienu un Taizemi, un tādēļ tas ir jāapstiprina. (6) Lai nodrošinātu, ka šo nolīgumu var pilnībā piemērot no 2005. gada 1. septembra un līdz Padomes 2003. gada 29. septembra Regulas (EK) Nr. 1785/2003 par rīsu tirgus kopīgo organizāciju[5] grozīšanai, Komisijai jāatļauj noteikt īslaicīgas atkāpes no minētās regulas un noteikt vajadzīgos īstenošanas pasākumus. (7) Šā lēmuma īstenošanai vajadzīgie pasākumi jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[6], IR NOLĒMUSI ŠĀDI. 1. pants Ar šo Kopienas vārdā apstiprina nolīgumu vēstuļu apmaiņas veidā starp Eiropas Kopienu un Taizemi saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks. Nolīguma teksts ir pievienots šim lēmumam. 2. pants 1. Tiktāl, lai ļautu šo nolīgumu pilnībā piemērot no 2005. gada 1. septembra, Komisija līdz grozījumu izdarīšanai Regulā (EK) Nr. 1785/2003, bet vēlākais līdz 2006. gada 30. jūnijam var atkāpties no tās prasībām, ievērojot šā lēmuma 3. panta 2. punktā minēto procedūru. 2. Komisija pieņem sīki izstrādātus nolīguma īstenošanas noteikumus atbilstīgi šā lēmuma 3. panta 2. punktā paredzētajai procedūrai. 3. pants 1. Komisijai palīdz Graudaugu pārvaldības komiteja, kas izveidota saskaņā ar Regulas (EK) Nr. 1784/2003 [7] 25. pantu. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais laikposms ir viens mēnesis. 4. pants Ar šo Padomes priekšsēdētāju pilnvaro izraudzīties personu, kam piešķirtas pilnvaras parakstīt nolīgumu, lai paustu Kopienas piekrišanu uzņemties tajā noteiktās saistības [8]. Briselē, Padomes vārdā — priekšsēdētājs PIELIKUMS NOLĪGUMS VĒSTUĻU APMAIŅAS VEIDĀ starp Eiropas Kopienu un Taizemi saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks Pirmā vēstule Eiropas Kopienas vēstule Briselē, ……….. Godātais kungs! Pēc sarunām starp Eiropas Kopienu (EK) un Taizemes Karalisti (Taizemi) saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz EK pievienotais Vispārējās vienošanās par tarifiem un tirdzniecību 1994 ( GATT 1994) CXL grafiks, EK un Taizeme vienojas par še turpmāk izklāstītajiem secinājumiem. 1. Saistošās nodokļa likmes lobītiem rīsiem (HS apakšpozīcija 1006 20), daļēji slīpētiem rīsiem un slīpētiem rīsiem (HS apakšpozīcija 1006 30) un šķeltajiem rīsiem (HS apakšpozīcija 1006 40) ir attiecīgi 65 EUR/t, 175 EUR/t un 128 EUR/t. 2. EK piemēro nodokļa likmi daļēji slīpētiem un slīpētiem rīsiem (HS apakšpozīcija 1006 30) saskaņā ar 3. – 6. punktu. 3. Gada bāzes ieveduma apjomu aprēķina kā jebkādas izcelsmes daļēji slīpētu un slīpētu rīsu kopējā ieveduma vidējo tilpumu, ko ieved EK 25 dalībvalstīs (no 1. septembra līdz 31. augustam) 2001./02. – 2003./04. tirdzniecības gadā, kam pieskaitīti 10% (t.i., 337 168 tonnas). 4. Sešu mēnešu bāzes ieveduma apjoms : katrā tirdzniecības gadā sešu mēnešu bāzes ieveduma apjomu aprēķina kā 47 procentus no gada bāzes ieveduma apjoma, kas aprēķināts še iepriekš 3. punktā (t.i., 158 469 tonnas). 5. Piemērotās tarifu likmes korekcija gada vidū : 10 dienu laikā pēc pirmajiem sešiem mēnešiem katrā tirdzniecības gadā EK pārskata un vajadzības gadījumā koriģē piemēroto tarifu likmi šādi: a) ja faktiskais daļēji slīpētu un slīpētu rīsu ievedums tikko pagājušajā sešu mēnešu periodā par 15 procentiem pārsniedz sešu mēnešu bāzes ieveduma apjomu attiecīgajā periodā, kas aprēķināts saskaņā ar 4. punktu še iepriekš (t.i., vairāk nekā 182 239 tonnas), EK piemēro tarifu likmi 175 EUR/t, b) ja faktiskais daļēji slīpētu un slīpētu rīsu ievedums tikko pagājušajā sešu mēnešu periodā ir mazāks vai tikpat liels kā sešu mēnešu bāzes ieveduma apjoms attiecīgajā periodā, kas aprēķināts saskaņā ar 4. punktu še iepriekš, palielināts par 15% (t.i., mazāk nekā 182 239 tonnas ieskaitot), EK piemēro tarifu likmi 145 EUR/t, Iepriekšējā a) un b) apakšpunkta vajadzībām faktiskais daļēji slīpētu un slīpētu rīsu ievedums ir viss HS apakšpozīcijas 1006 30 rīsu ievedums EK 25 dalībvalstīs no jebkuras izcelsmes vietas. 6. Piemērotās tarifu likmes korekcija gada beigās : 10 dienu laikā pēc tirdzniecības gada beigām EK pārskata un vajadzības gadījumā koriģē piemēroto tarifu likmi šādi: a) ja faktiskais daļēji slīpētu un slīpētu rīsu ievedums tikko pagājušajā tirdzniecības gadā par 15 procentiem pārsniedz gada bāzes ieveduma apjomu attiecīgajā 12 mēnešu periodā, kas aprēķināts saskaņā ar 3. punktu še iepriekš (t.i., vairāk nekā 387 743 tonnas), EK piemēro tarifu likmi 175 EUR/t, b) ja faktiskais daļēji slīpētu un slīpētu rīsu ievedums tikko pagājušajā tirdzniecības gadā ir mazāks vai tikpat liels kā gada bāzes ieveduma apjoms attiecīgajā 12 mēnešu periodā, kas aprēķināts saskaņā ar 3. punktu še iepriekš, palielināts par 15% (t.i., mazāk nekā 387 743 tonnas ieskaitot), EK piemēro tarifu likmi 145 EUR/t. Iepriekšējā a) un b) apakšpunkta vajadzībām faktiskais daļēji slīpētu un slīpētu rīsu ievedums ir viss HS apakšpozīcijas 1006 30 rīsu ievedums EK 25 dalībvalstīs no jebkuras izcelsmes vietas. 7. Tarifu kvota : EK atver jaunu gada tarifu kvotu 13 500 tonnas daļēji slīpētu un slīpētu rīsu apjomā, no kuriem 4313 tonnas piešķir Taizemei. Kvotas likme ir nulle. 8. Šķeltie rīsi : rīsiem ar HS apakšpozīciju 1006 40 EK piemēro ievedmuitas nodokli 65 EUR/t. 9. Pašreizējo tarifu kvotas apjomu šķeltajiem rīsiem palielina līdz 100 000 tonnām. Kvotas nodoklis ir vienāds ar 8. punktā minēto nodokli, kas samazināts par 30,77 procentiem. 10. Dati : aprēķinot gada un sešu mēnešu faktiskā ieveduma apjomu saskaņā ar 5. un 6. punktu, izmanto datus par EK rīsu ievešanas atļaujām. EK šos datus reizi nedēļā publicē internetā. 11. Pārredzamība : EK nekavējoties izdod publisku paziņojumu par visām korekcijām piemērotajā tarifu likmē. 12. Apspriedes : pēc jebkuras puses pieprasījuma puses 30 dienu laikā no šāda pieprasījuma saņemšanas sāk apspriedes par jautājumiem, uz ko attiecas šis nolīgums. 13. Šā nolīguma noteikumi ir spēkā no 2005. gada 1. septembra. Būšu pateicīgs, ja Jūs apstiprināsiet, ka Jūsu valsts valdība piekrīt iepriekš minētajam. Lūdzu, pieņemiet manus visdziļākās cieņas apliecinājumus. Eiropas Kopienas vārdā — Otrā vēstule Taizemes vēstule Bangkoka, ……..... Godātais kungs! Pēc sarunām starp Eiropas Kopienu (EK) un Taizemes Karalisti (Taizemi) saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz EK pievienotais Vispārējās vienošanās par tarifiem un tirdzniecību 1994 ( GATT 1994) CXL grafiks, EK un Taizeme vienojas par še turpmāk izklāstītajiem secinājumiem. 1. Saistošās nodokļa likmes lobītiem rīsiem (HS apakšpozīcija 1006 20), daļēji slīpētiem rīsiem un slīpētiem rīsiem (HS apakšpozīcija 1006 30) un šķeltajiem rīsiem (HS apakšpozīcija 1006 40) ir attiecīgi 65 EUR/t, 175 EUR/t un 128 EUR/t. 2. EK piemēro nodokļa likmi daļēji slīpētiem un slīpētiem rīsiem (HS apakšpozīcija 1006 30) saskaņā ar 3. – 6. punktu. 3. Gada bāzes ieveduma apjomu aprēķina kā jebkādas izcelsmes daļēji slīpētu un slīpētu rīsu kopējā ieveduma vidējo tilpumu, ko ieved EK 25 dalībvalstīs (no 1. septembra līdz 31. augustam) 2001./02. – 2003./04. tirdzniecības gadā, kam pieskaitīti 10% (t.i., 337 168 tonnas). 4. Sešu mēnešu bāzes ieveduma apjoms : katrā tirdzniecības gadā sešu mēnešu bāzes ieveduma apjomu aprēķina kā 47 procentus no gada bāzes ieveduma apjoma, kas aprēķināts še iepriekš 3. punktā (t.i., 158 469 tonnas). 5. Piemērotās tarifu likmes korekcija gada vidū : 10 dienu laikā pēc pirmajiem sešiem mēnešiem katrā tirdzniecības gadā EK pārskata un vajadzības gadījumā koriģē piemēroto tarifu likmi šādi: a) ja faktiskais daļēji slīpētu un slīpētu rīsu ievedums tikko pagājušajā sešu mēnešu periodā par 15 procentiem pārsniedz sešu mēnešu bāzes ieveduma apjomu attiecīgajā periodā, kas aprēķināts saskaņā ar 4. punktu še iepriekš (t.i., vairāk nekā 182 239 tonnas), EK piemēro tarifu likmi 175 EUR/t, b) ja faktiskais daļēji slīpētu un slīpētu rīsu ievedums tikko pagājušajā sešu mēnešu periodā ir mazāks vai tikpat liels kā sešu mēnešu bāzes ieveduma apjoms attiecīgajā periodā, kas aprēķināts saskaņā ar 4. punktu še iepriekš, palielināts par 15% (t.i., mazāk nekā 182 239 tonnas ieskaitot), EK piemēro tarifu likmi 145 EUR/t, Iepriekšējā a) un b) apakšpunkta vajadzībām faktiskais daļēji slīpētu un slīpētu rīsu ievedums ir viss HS apakšpozīcijas 1006 30 rīsu ievedums EK 25 dalībvalstīs no jebkuras izcelsmes vietas. 6. Piemērotās tarifu likmes korekcija gada beigās : 10 dienu laikā pēc tirdzniecības gada beigām EK pārskata un vajadzības gadījumā koriģē piemēroto tarifu likmi šādi: a) ja faktiskais daļēji slīpētu un slīpētu rīsu ievedums tikko pagājušajā tirdzniecības gadā par 15 procentiem pārsniedz gada bāzes ieveduma apjomu attiecīgajā 12 mēnešu periodā, kas aprēķināts saskaņā ar 3. punktu še iepriekš (t.i., vairāk nekā 387 743 tonnas), EK piemēro tarifu likmi 175 EUR/t, b) ja faktiskais daļēji slīpētu un slīpētu rīsu ievedums tikko pagājušajā tirdzniecības gadā ir mazāks vai tikpat liels kā gada bāzes ieveduma apjoms attiecīgajā 12 mēnešu periodā, kas aprēķināts saskaņā ar 3. punktu še iepriekš, palielināts par 15% (t.i., mazāk nekā 387 743 tonnas ieskaitot), EK piemēro tarifu likmi 145 EUR/t. Iepriekšējā a) un b) apakšpunkta vajadzībām faktiskais daļēji slīpētu un slīpētu rīsu ievedums ir viss HS apakšpozīcijas 1006 30 rīsu ievedums EK 25 dalībvalstīs no jebkuras izcelsmes vietas. 7. Tarifu kvota : EK atver jaunu gada tarifu kvotu 13 500 tonnas daļēji slīpētu un slīpētu rīsu apjomā, no kuriem 4 313 tonnas piešķir Taizemei. Kvotas likme ir nulle. 8. Šķeltie rīsi : rīsiem ar HS apakšpozīciju 1006 40 EK piemēro ievedmuitas nodokli 65 EUR/t. 9. Pašreizējo tarifu kvotas apjomu šķeltajiem rīsiem palielina līdz 100 000 tonnām. Kvotas nodoklis ir vienāds ar 8. punktā minēto nodokli, kas samazināts par 30,77 procentiem. 10. Dati : aprēķinot gada un sešu mēnešu faktiskā ieveduma apjomu saskaņā ar 5. un 6. punktu, izmanto datus par EK rīsu ievešanas atļaujām. EK šos datus reizi nedēļā publicē internetā. 11. Pārredzamība : EK nekavējoties izdod publisku paziņojumu par visām korekcijām piemērotajā tarifu likmē. 12. Apspriedes : pēc jebkuras puses pieprasījuma puses 30 dienu laikā no šāda pieprasījuma saņemšanas sāk apspriedes par jautājumiem, uz ko attiecas šis nolīgums. 13. Šā nolīguma noteikumi ir spēkā no 2005. gada 1. septembra. Būšu pateicīgs, ja Jūs apstiprināsiet, ka Jūsu valsts valdība piekrīt iepriekš minētajam. Lūdzu, pieņemiet manus visdziļākās cieņas apliecinājumus. Taizemes Karalistes vārdā — FINANŠU PĀRSKATS | 1. | BUDŽETA POZĪCIJA: 10. nodaļa – Lauksaimniecības nodokļi | PROVIZORISKĀ BUDŽETA PROJEKTA 2006. GADA APROPRIĀCIJAS: 763,5 miljoni EUR | 2. | IEDAĻA: Projekts Padomes lēmumam par nolīgumu noslēgšanu vēstuļu apmaiņas veidā starp Eiropas Kopienu un Taizemi saskaņā ar GATT 1994 XXVIII pantu par grozījumiem koncesijās attiecībā uz rīsiem, ko paredz GATT 1994 pievienotais EK CXL grafiks | 3. | JURIDISKAIS PAMATS: Līguma 133. pants saistībā ar 300. panta 2. punkta pirmās daļas pirmo teikumu. | 4. | MĒRĶI: Noteikt rīsiem piemēroto nodokļu aprēķina metodes. | 5. | FINANSIĀLĀS SEKAS | 12 MĒNEŠU PERIODS (miljonos EUR) | KĀRTĒJAIS FINANŠU GADS 2005 (miljonos EUR) | 2006. FINANŠU GADS un nākamie gadi (miljonos EUR) | 5.0. | IZDEVUMI – SEGTI NO EK BUDŽETA (KOMPENSĀCIJAS/INTERVENCES PASĀKUMI) – VALSTS IESTĀDES – CITI | – | – | – | 5.1. | IEŅĒMUMI – EK PAŠU RESURSI (MAKSĀJUMI/MUITAS NODOKĻI) – VALSTS | – | – | 1 – 6,3 | 2007 | 2008 | 2009 | 2010 | 5.0.1. | APRĒĶINĀTIE IZDEVUMI | – | – | – | – | 5.1.1. | APRĒĶINĀTIE IEŅĒMUMI | 1 | 1 | 1 | 1 | 5.2. | APRĒĶINA METODE: – | 6.0. | VAI PROJEKTU VAR FINANSĒT NO KĀRTĒJĀ BUDŽETA APROPRIĀCIJĀM, KAS IERAKSTĪTAS ATBILSTĪGAJĀ NODAĻĀ? | Nav piemērojams | 6.1. | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRVEDUMIEM? | Nav piemērojams | 6.2. | VAI BŪS NEPIECIEŠAMI BUDŽETA PAPILDINĀJUMI? | JĀ NĒ | 6.3. | VAI APROPRIĀCIJAS JĀIERAKSTA NĀKAMO GADU BUDŽETOS? | JĀ NĒ | NOVĒROJUMI: 1 Paredzams, ka pasākumam būs negatīvas finansiālās sekas uz pašu resursu prognozēm 2006. finanšu gadam un nākamajiem finanšu gadiem. Tiek lēsts, ka tīrā summa ir 6,3 miljoni EUR. | [1] OV L 279, 28.8.2004., 17. lpp. [2] OV L 279, 28.8.2004., 23. lpp. [3] OV L 279, 28.8.2004., 29. lpp. [4] OV L 170, 1.7.2005., 67. lpp. [5] OV L 270, 21.10.2003., 96. lpp. [6] OV L 184, 17.7.1999., 23. lpp. [7] OV L 270, 21.10.2003., 78. lpp. [8] Nolīguma spēkā stāšanās diena būs publicēta Eiropas Savienības Oficiālajā Vēstnesī .